**Valtatie 29** on Keminmaasta Tornioon johtava valtatie. Tie eroaa Keminmaassa Helsingistä Utsjoelle johtavasta valtatiestä 4. Torniossa tiestä eroaa valtatie 21 Kilpisjärvelle. Valtatie 29 päättyy Ruotsin rajalle, josta jatkuu eurooppatie E4 Sundsvallin ja Tukholman kautta Helsingborgiin.

Reitti ja tieyhteydet:

* Keminmaa (vt 4 E8 E75)
* Tornio (st 922, vt 21 E8)
	+ Tornion rajanylityspaikka (E4)

Valtatie 29 on vain 16 kilometriä pitkä, ja se onkin Suomen lyhyin valtatie. Valtaosa tiestä on Perämerentie-nimistä moottoritietä, joka on maailman pohjoisin moottoritie. Valtatie 29 oli myös Suomen ensimmäinen kokonaan nelikaistainen valtatie. Valtatie 29 kuuluu liikenne- ja viestintäministeriön määrittämiin maanteiden pääväyliin ja yleiseurooppalaiseen TERN-tieverkkoon. Keminmaan ja valtatien 21 liittymän välinen osuus on osa eurooppatietä E8 ja valtatien 21 ja valtakunnanrajan välinen osuus osa eurooppatietä E4.

Valtatie 29 Kyläjoen eritasoliittymän kohdalla.
Kaksikielinen "Ruotsi"-kyltti Tornion keskustassa, Suomen puolella 200 metrin päässä Ruotsin rajalta
Tienumero 29 otettiin käyttöön moottoritieosuuden valmistuessa vuonna 2001. Tätä ennen Tornion ja Keminmaan välinen osuus oli osa valtatietä 21.

Vuosina 2007–2008 Tornion ja Haaparannan kaupunkien yhteisen ydinkeskustan rakentamiseen liittyen valtatietä 29 siirrettiin valtakunnanrajan kohdalla. Suomen puolella tietä siirrettiin etelään 380 metrin matkalla. Lisäksi rakennettiin uusi kiertoliittymä korvaamaan Länsirannan liikennevalo-ohjattu liittymä. Ruotsin puolella uutta E4-tietä rakennettiin noin 450 metrin matkalla. Lisäksi rakennettiin uusi nelikaistainen rajasilta, jonka kustannukset maat jakoivat puoliksi. Hankkeen kustannukset Suomen osalta olivat noin 2,6 miljoonaa euroa.

Suomen muihin moottoritieosuuksiin verrattuna valtatien 29 liikenne on tavanomaista vähäisempää. Vuonna 2022 valtatien 29 moottoritieosuudella kulki päivittäin keskimäärin noin 9300-9400 ajoneuvoa vuorokaudessa, mistä 800-900 oli raskaan liikenteen ajoneuvoja. Vilkkaimmillaan tie on Tornionjoen sillan kohdalla, missä liikennemäärät kohoavat noin 17500 ajoneuvoon vuorokaudessa.

Lähteet
-------

* *Autoilijan tiekartta 2007* 1:800 000. Helsinki: AffectoGenimap Finland Oy, 2006.  ISBN 978-951-593-047-7. Vuoden 2005 painoksen verkkoversio (julkaisija Tiehallinto)
* 020202 – Kartat  2007. Fonecta.
* Eniro Kartat ja reitit Eniro.
* Google Earth -tietokoneohjelma. 2007. Google.
* Google Maps  2007. Google.
* Grönroos, Matti: Valtatie 29 Keminmaa–Tornio, 17 km *mattigronroos.fi*.

### Viitteet

1. ↑  Haaparannan ja Tornion ra­jayh­teis­työn voima siirtää valtatien  14.8.2007. Kaleva. Viitattu 26.2.2019.
2. ↑  På Gränsen – Rajalla -tiehankkeen Suomen urakka Destialle  11.7.2007. Tiehallinto.  Arkistoitu 29.9.2007. Viitattu 29.7.2007.
3. ↑  Tornion ja Haaparannan välisen E4 tien rakennustyöt valmistuivat  1.9.2008. Tiehallinto. Viitattu 2.9.2008. [vanhentunut linkki]
4. ↑  Tieliikenteen liikennemäärät 2022 *paikkatieto.vaylapilvi.fi*.  2022. Väylävirasto. Viitattu 30.5.2023.

Aiheesta muualla
----------------

* Kuvia tai muita tiedostoja aiheesta **Valtatie 29** Wikimedia Commonsissa

* Kuvia valtatieltä 29 (Arkistoitu – Internet Archive)
* Rajalla – På Gränsen (Arkistoitu – Internet Archive)

Liittymät Keminmaalta Tornioon

|  |  |  |  |  |  |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
|  |     **Moottoritie** (2+2) |
|  | 

|  |
| --- |
|  42 |

 |  | Kallinkankaan eritasoliittymä |           Jäämerentie  Jäämerentie | Oulu,  Kemi;   alkaaRovaniemi  |
|  |  |  |  Keminmaan ja Tornion kunnanraja |  |  |
|  |  |   |  | Kaakamajoki |  |
|  |   |   | Luukkaankangas |   |   |
|  | 

|  |
| --- |
|  43 |

 |  | Kyläjoen eritasoliittymä | Raumontie | Ala-RaumoLaivakangas |
|  |   |  | Röytän kiertoliittymä |   Kromitie  Kromitie | Kemi,  Yli-Raumo Röyttä,  Outokumpu |
|   |     **Valtatie** (2+2) |
|  |   |  |  | Poikkikatu |  |
|  |   |  |  |         TorpinkatuViidankatu | Torppi,  Tornio,  KilpisjärviPudas, Liikuntakeskus |
|  |   |   |  | Röyttäntie |  |
|  |  |  | Miukin eritasoliittymä |         Jokivarrentie | Kilpisjärvi,  Kemi;   alkaa |
|   |     **Valtatie** (2+2) |
|  |  |   |  | Tornionjoki |  |
|  |   |  |  | Laivurinkatu |  Keskusta |
|  |   |  |  | LänsirantaPakkahuoneenkatu |  Keskusta Tulli |
|  |   |   | Tornion rajanylityspaikka |   | Ruotsi, Haaparanta;   päättyy |

Valtatiet 1–29
  |   |   |   |   |   |   |   |   |   |   |   |   |   |     
   |   |   |   |   |   |   |   |   |   |   |   |  

Eurooppatiet Suomessa
  |   |   |   |   |   |   |